ΓΡΑΠΤΗ ΕΡΩΤΗΣΗ E-2744/02

υποβολή: Ian Hudghton (Verts/ALE) προς την Επιτροπή

(30 Σεπτεμβρίου 2002)

Θέμα: Λοιμώδης Αιμοποιητική Νέκρωση

Μπορεί η Επιτροπή να αναφέρει εάν έχουν καταγραφεί περιπτώσεις Λοιμώδους Αιμοποιητικής Νέκρωσης στην ΕΕ και εάν ναι, πότε και πόσες· Ποιές έρευνες έχουν πραγματοποιηθεί για τη νόσο αυτή, ποιά μέτρα λαμβάνονται για την καταπολέμησή της, εάν είναι παρόμοια με την λοιμώδη αναιμία του σολομού και ποιά είδη ιχθύων προσβάλλονται απ' αυτήν·

Απάντηση του κ. Byrne εξ ονόματος της Επιτροπής

(25 Οκτωβρίου 2002)

Η κατάσταση όσον αφορά τη λοιμώδη αιμοποιητική νέκρωση (ΛΑΝ) στην Κοινότητα διαφέρει από χώρα σε χώρα, επειδή αυτή η νόσος είναι ενδημική σε ορισμένες περιοχές και δενπάρχει καθόλου σε άλλες. Εμφανίζεται τακτικά κυρίως στη Γερμανία, τη Γαλλία και την Ιταλία. Το 2001 γνωστοποιήθηκαν επισήμως στην Επιτροπή κρούσματα ΛΑΝ από τη Γερμανία (11), Γαλλία (8), Ιταλία (7) και Αυστρία (1).

Έχουν πραγματοποιηθεί πολλά σχέδια και σοβαρές έρευνες σχετικά με τη ΛΑΝ.

Ορισμένα από τα σχέδια που χρηματοδοτήθηκαν ή συγχρηματοδοτήθηκαν από την Κοινότητα είναι:

- επιδημιολογική μελέτη, στις αρχές της δεκαετίας του 1990, για την εκτίμηση του ποσοστού μόλυνσης από τη ΛΑΝ στην Κοινότητα (έλαβαν μέρος 6 κράτη μέλη)·

- πειραματική μελέτη για την αλληλεπίδραση μεταξύ του ιού της ΛΑΝ και άλλων ιών που προσβάλλουν τα ψάρια·

- πειραματική μελέτη για την παθογενετικότητα διαφόρων απομονωθέντων στελεχών του ιού της ΛΑΝ σε νεαρές ιριδίζουσες πέστροφες·

- απόδειξη του ρόλου της θαλάσσιας πέστροφας (Salmo trutta) ως ασυμπτωματικού φορέα του ιού της ΛΑΝ·

- τυποποίηση ορολογικών τεχνικών ώστε να είναι δυνατή η ανίχνευση αντισωμάτων κατά του ιού της ΛΑΝ σε ψάρια εκτροφής και ελεύθερα ψάρια·

Τα μέτρα ελέγχου που πρέπει να ληφθούν για την καταπολέμηση της ΛΑΝ και άλλων νόσων που περιλαμβάνονται στον κατάλογο ΙΙ του παραρτήματος Α της οδηγίας 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρουςγειονομικού ελέγχου που διέπουν τη διάθεση στην αγορά ζώων και προϊόντωνδατοκαλλιέργειας(1), παρατίθεται κυρίως στην οδηγία 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών(2). Κατ' αρχήν, αυτή η οδηγία επιβάλλει ότι σε περίπτωση που δημιουργηθούνπόνοιες ή επιβεβαιωθεί η εμφάνιση της ΛΑΝ, πρέπει να εφαρμοσθούν ορισμένοι περιορισμοί στις μετακινήσεις και να πραγματοποιηθούν έρευνες. Η νομοθεσία παρέχει επίσης μέσα για την έγκριση προγραμμάτων από την Κοινότητα και του καθεστώτος για ζώνες και εκμεταλλεύσεις σε σχέση με την ΛΑΝ. Σε αυτές τις ζώνες και εκμεταλλεύσεις ισχύουν ειδικές απαιτήσεις όσον αφορά τη δειγματοληψία, τις μετακινήσεις και τα μέτρα εξάλειψης των νόσων.

Ολόκληρη η επικράτεια της Δανίας, της Ιρλανδίας, της Σουηδίας και του Ηνωμένου Βασιλείου, καθώς και πολλές περιοχές και εκμεταλλεύσεις στη Γερμανία, την Ισπανία, τη Γαλλία και την Ιταλία έχουν καθεστώς εγκεκριμένης ζώνης όσον αφορά τη ΛΑΝ(3). Σε άλλες ζώνες και εκμεταλλεύσεις εφαρμόζονται προγράμματα με σκοπό την επίτευξη αυτού του καθεστώτος(4).

Η λοιμώδης αναιμία του σολομού (ΛΑΣ) περιλαμβάνεται στον κατάλογο 1 του προαναφερόμενου παραρτήματος. Οι κανόνες που εφαρμόζονται για τις νόσους του καταλόγου 1 είναι αυστηρότεροι από εκείνους που εφαρμόζονται στις νόσους του καταλόγου ΙΙ. Ταποχρεωτικά μέτρα ελέγχου που εφαρμόζονται ότανπάρχουνπόνοιες ή επιβεβαιώνεται η ύπαρξη ΛΑΣ στην Ευρώπη ορίζονται στην οδηγία 93/53/ΕΟΚ.

Τα είδη που περιέχει η οδηγία 91/67/ΕΟΚ είναι εκείνα που είναι δυνατόν να προσβληθούν από ΛΑΣ και πρόκειται για τα σολομοειδή και οι τούρνες (Esox lucius).

(1) ΕΕ L 46 της 19.2.1991.

(2) ΕΕ L 175 της 19.7.1993.

(3) Απόφαση 2002/308/ΕΚ της Επιτροπής της 22ας Απριλίου 2002, ΕΕ L 106 της 23.4.2002.

(4) Απόφαση 2002/304/ΕΚ της Επιτροπής της 19ης Απριλίου 2002, ΕΕ L 104 της 20.4.2002.